b'\n_START_ARTICLE_\nIstospolna zakonska zveza\n_START_PARAGRAPH_\nIstospolna zakonska zveza je zakonska zveza med dvema pripadnikoma istega spola, ki je izena\xc4\x8dena z raznospolno zakonsko zvezo. Sicer \xc5\xa1tevilne dr\xc5\xbeave omogo\xc4\x8dajo istospolnim partnerjem istospolne partnerske zveze, vendar te niso povsem enakopravne poroki.\n_START_SECTION_\nLegalnost istospolnih porok po svetu\n_START_PARAGRAPH_\nPrva dr\xc5\xbeava, ki je uzakonila istospolno poroko, je bila Nizozemska, in sicer leta 2001. Do decembra 2016 so istospolno poroko uzakonile: Argentina, Belgija, Brazilija, Danska (razen Ferskih otokov), Francija, Islandija, Irska, Ju\xc5\xbena Afrika, Kanada, Kolumbija, Luksemburg, Mehika, Nizozemska, Norve\xc5\xa1ka, Nova Zelandija, Portugalska, \xc5\xa0panija, \xc5\xa0vedska, Urugvaj, ZDA in Zdru\xc5\xbeeno kraljestvo Velike Britanije in Severne Irske. Leta 2017 so istospolne poroke uzakonile Finska, Malta in Nem\xc4\x8dija ter Ferski otoki._NEWLINE_Na Tajvanu in Jerseyu so v postopku zakoni, ki priznavajo istospolne poroke.'